

**Мұнайлы ауданының әкімшілік-аумақтық құрылысындағы өзгерістер туралы**

Маңғыстау облыстық мәслихатының 2008 жылғы 12 желтоқсандағы N 10/125 шешімі және Маңғыстау облысы әкімдігінің 2008 жылғы 28 қарашадағы N 2207 қаулысы. Маңғыстау облысының Әділет департаментінде 2009 жылғы 12 қаңтарда N 2036 тіркелді

 Ескерту. Бүкiл мәтін бойынша «селосының», «селолық» деген сөздер «ауылының», «ауылдық» деген сөздермен ауыстырылды - Маңғыстау облысы әкімдігінің 21.05.2015 № 148 және Маңғыстау облыстық мәслихатының 21.05.2015 № 25/390 бірлескен қаулысымен және шешімімен(жарияланған күнінен кейін күнтізбелік он күн өткен соң қолданысқа енгізіледі).

Мұнайлы аудандық мәслихаты мен Мұнайлы ауданы әкімдігінің Мұнайлы ауданының әкімшілік-аумақтық құрылысындағы өзгерістер туралы ұсынысын қарай келіп, "Қазақстан Республикасының әкімшілік-аумақтық құрылысы туралы" 1993 жылғы 8 желтоқсандағы Қазақстан Республикасы Заңының 11-бабына сәйкес облыстық мәслихат **ШЕШІМ ЕТТІ** және облыстық әкімдігі **ҚАУЛЫ ЕТТІ:**

      1. Мұнайлы ауданының әкімшілік-аумақтық құрылысына мынадай өзгерістер енгізілсін:

      1) 16-бекет, Үлкен және Кіші Емір аумақтары осы шешім мен қаулының 1-қосымшасына сәйкес Баянды ауылының әкімшілік-аумақтық бірлігіне жатқызылсын;

      2) Қызылтөбе ауылдық округінің шекарасы осы шешім мен қаулының 2-қосымшасына сәйкес оның құрамына "Южное" және "Геолог" бау-бақша бірлестіктері қосылып, өзгертілсін;

      3) Мұнайлы ауданының Атамекен, Дәулет және Басқұдық ауылдық округтарының шекаралары осы шешім мен қаулының 3, 4, 5 қосымшаларына сәйкес белгіленсін.

2. Осы шешім мен қаулы алғаш ресми жарияланғаннан кейін күнтізбелік он күн өткен соң қолданысқа енгізіледі.

*Сессия төрағасы                             Ж. Сүйінов*

*Облыс әкімі                                 Қ. Көшербаев*

*Облыстық мәслихат хатшысы                   Б. Шелпеков*

       РҚАО-ның ескертуі: 1, 2, 3, 4, 5 қосымшаларын қағаз мәтінінен қараңыз.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК